ប៉ែន នុត

សម្តេច ប៉ែន នុត (១ មេសា ១៩០៦ – ៨ ឧសភា ១៩៨៥) គឺជាអ្នកនយោបាយខ្មែរម្នាក់។ សម្តេចបានចូលបម្រើការជានាយករដ្ឋមន្រ្តីដំបូងនៅក្នុងសម័យអាណានិគមបារាំង ហើយជានាយករដ្ឋមន្រ្តីម្តងទៀតខណៈពេលកម្ពុជាបានទទួលឯករាជ្យពីបារាំង (១៩៥៣)។ នៅក្នុងសម័យសង្គមរាស្រ្តនិយម គាត់បានបម្រើការជានាយករដ្ឋមន្រ្តីកម្ពុជាបាន ៤ អាណត្តិថែមទៀត (១៩៥៤–១៩៥៥, ១៩៥៨, ១៩៦១, ១៩៦៨–១៩៦៩)។

បន្ទាប់ពីសីហនុត្រូវលន់ នល់ធ្វើរដ្ឋប្រហារទម្លាក់ចេញពីតំណែងជាប្រមុខរដ្ឋនៅថ្ងៃទី១៨ ខែមីនា ឆ្នាំ១៩៧០, សម្តេចប៉ែន នុតក៏បានរត់ទៅជ្រកកោនជាមួយសីហនុហើយបានក្លាយជានាយករដ្ឋមន្រ្តីនៃរដ្ឋាភិបាលចម្រុះថ្មីដែលមានឈ្មោះថារាជរដ្ឋាភិបាលរួបរួមជាតិកម្ពុជា។ ក្រោយពីខ្មែរក្រហមបានចូលមកកាន់កាប់ទីក្រុងភ្នំពេញនៅថ្ងៃទី១៧ ខែមេសា ឆ្នាំ១៩៧៥, លោកប៉ែន នុតក៏បានបម្រើការជានាយករដ្ឋមន្រ្តីកម្ពុជាជាលើកចុងក្រោយ ប៉ុន្តែមិនមានអំណាចឥទ្ធិពលអ្វីឡើយ។ ប៉ែន នុតត្រូវបានពួកខ្មែរក្រហមដកចេញពីតំណែងនៅដើមឆ្នាំ១៩៧៦ ដោយមានលោកខៀវ សំផនឡើងកាន់តំណែងជំនួសបន្ត។ ដូច្នេះហើយ សម្តេចក៏ធ្វើចំណាកស្រុកទៅរស់នៅឯប្រទេសបារាំង។

សម្តេចប៉ែន នុតបានបម្រើការជានាយករដ្ឋមន្រ្តីកម្ពុជាសរុបបាន ៧ អាណត្តិដាច់ៗពីគ្នា (រយៈពេល ៥ឆ្នាំ និង ២២២ថ្ងៃ) ដែលជាហេតុធ្វើឱ្យគាត់ក្លាយជានាយករដ្ឋមន្រ្តីដែលកាន់តំណែងបានយូរជាងគេទីពីរនៅក្នុងប្រវត្តិសាស្រ្តកម្ពុជាបន្ទាប់ពីសម្តេចហ៊ុន សែន។
នៅ​ថ្ងៃទី​៩ មីនា ១៩៤៥ ពេល​ជប៉ុន​ចាប់​បារាំង លោក ប៉ែន នុត បាន​ត្រូវ​តែង​ជា​អនុរដ្ឋមន្ត្រី​ក្រសួង​ហិរញ្ញវត្ថុ ។ ពី​ថ្ងៃទី​១៤ សីហា ១៩៤៥ ដល់​ថ្ងៃទី​១៦ តុលា ១៩៤៥ (៣​ខែ) លោក ប៉ែន នុត ជា​រដ្ឋមន្ត្រី​ស្តីទី​ក្រសួង​ហិរញ្ញវត្ថុ​នៃ​រដ្ឋាភិបាល លោក សឺង ង៉ុកថាញ់ ។ លោក ប៉ែន នុត បាន​ធ្វើ​នាយក​រដ្ឋមន្ត្រី ៧​ដង ៖

១. លោក ប៉ែន នុត បាន​ឡើងជា​នាយក​រដ្ឋមន្ត្រី រដ្ឋមន្ត្រី​ក្រសួងមហាផ្ទៃ និង​ព័ត៌មាន លើក​ទី​១ ពី​ថ្ងៃទី​១៥ សីហា ១៩៤៨ ដល់​ថ្ងៃទី​១១ កុម្ភៈ ១៩៤៩ ។
៦. លោក ប៉ែន នុត ជា​នាយក​រដ្ឋមន្ត្រី ជា​លើក​ទី​៦ ​នៃ​រដ្ឋាភិបាល​សំណាង​ចុង​ក្រោយ ពី​ថ្ងៃទី​៣១ មករា ១៩៦៨ ដល់​ថ្ងៃទី​១៣ សីហា ១៩៦៩ ។
៧. លោក ប៉ែន នុត ជា​នាយក​រាជរដ្ឋាភិបាល​បង្រួបបង្រួម​ជាតិ​កម្ពុជា (GRUNK) នៅ​ប៉េកាំង​ពី​ថ្ងៃទី​៩ ឧសភា ១៩៧០ ដល់​ថ្ងៃទី​១៤ មេសា ១៩៧៦ ។ នេះ​ជា​លើក​ទី​៧ និង​ជា​លើក​ចុង​ក្រោយបង្អស់​នៃ​ជីវិត​នយោបាយ​របស់​គាត់ ។

ឯកសារយោង

តំណភ្ជាប់ក្រៅ
 Monsieur Penn Nouth

ចំណាត់ថ្នាក់ក្រុម:អ្នកនយោបាយខ្មែរ  
ចំណាត់ថ្នាក់ក្រុម:អ្នកជាតិនិយមកម្ពុជា 
ចំណាត់ថ្នាក់ក្រុម:នាយករដ្ឋមន្ត្រីកម្ពុជា
ចំណាត់ថ្នាក់ក្រុម:រដ្ឋមន្រ្តីក្រសួងការបរទេសកម្ពុជា
ចំណាត់ថ្នាក់ក្រុម:អ្នកនយោបាយសង្គមរាស្រ្តនិយម